|  |
| --- |
| ទឹកផឹក ក្រោយទឹកជំនន់ |
| ព័ត៌មានស្តីពីនៅពេលណា និងរបៀបផឹកទឹកប្រកបដោយសុវត្ថិភាព ក្រោយទឹកជំនន់  |
| Khmer | ភាសាខ្មែរOFFICIAL |



ក្រោយទឹកជំនន់ ក្រុមហ៊ុនផ្គត់ផ្គង់ទឹករបស់អ្នកនឹងណែនាំអ្នកថាតើទឹកចេញពីក្បាលរ៉ូប៊ីណេរបស់អ្នកមានសុវត្ថិភាពក្នុងការផឹកឬអត់ ពួកគេអាចចេញ៖

**ការណែនាំកុំផឹកទឹក**៖ ទឹករបស់អ្នកមានសារធាតុគីមី និងជាតិពុលដែលអាចមានគ្រោះថ្នាក់ ហើយការផឹកទឹកនេះអាចធ្វើឱ្យអ្នកឈឺខ្លាំង។

**ការណែនាំឱ្យដាំទឹក**៖ ទឹករបស់អ្នកអាចមានមេរោគ ហើយអ្នកត្រូវតែដាំទឹកមុនពេលប្រើវា។ ការផឹកទឹកមិនបានដាំឆ្អិនអាចធ្វើឱ្យអ្នកឈឺ។

# **អ្វីខ្លះដែលអ្នកត្រូវធ្វើ ប្រសិនបើអ្នកមិនអាចផឹកទឹកចេញពីក្បាលរ៉ូប៊ីណេ**

អ្នកមិនអាចផឹកទឹកចេញពីក្បាលរ៉ូប៊ីណេបានទេ ប្រសិនបើក្រុមហ៊ុនផ្គត់ផ្គង់ទឹករបស់អ្នកបានចេញ ‘ការណែនាំកុំផឹកទឹក’។

* អ្នកគួរតែ៖
* កុំផឹកទឹកចេញពីក្បាលរ៉ូប៊ីណេពីតំបន់ដែលបានរងផលប៉ះពាល់
* កុំដាំទឹក សម្អាតទឹកដែលមានជាតិក្លរីន ឬថ្នាំធ្វើឱ្យស ពីព្រោះវានឹងមិនធ្វើឱ្យទឹកមានសុវត្ថិភាពទេ។
* ប្រើទឹកដបសម្រាប់ផឹក រៀបចំធ្វើម្ហូប ភេសជ្ជៈ និងលាយទឹកដោះគោសម្រាប់ទារក ធ្វើទឹកកក ដុសធ្មេញ ឬទឹកផឹកសម្រាប់សត្វចិញ្ចឹម។
* នៅក្នុងស្ថានភាពខ្លះ អ្នកអាចប្រើប្រាស់ទឹកចេញពីក្បាលរ៉ូប៊ីណេដើម្បីសម្អាតបង្គន់ លាងដៃរបស់អ្នក សម្រាប់ងូតទឹក (ធានាថាមិនលេបចូល) និងបោកសម្លៀកបំពាក់។ ឈប់ប្រើទឹក ហើយទាក់ទងវេជ្ជបណ្ឌិតរបស់អ្នក ប្រសិនបើអ្នកជួបប្រទះការរលាកស្បែក ឬប្រតិកម្មណាមួយផ្សេងទៀត។
* ក្រុមហ៊ុនផ្គត់ផ្គង់ទឹករបស់អ្នក នឹងប្រាប់អ្នកឱ្យដឹង នៅពេលវាមានសុវត្ថិភាពក្នុងការផឹកទឹកចេញពីក្បាលរ៉ូប៊ីណេរបស់អ្នក។

# **អ្វីខ្លះដែលអ្នកត្រូវធ្វើ ប្រសិនបើអ្នកត្រូវការដាំទឹកចេញពីក្បាលរ៉ូប៊ីណេ**

ប្រសិនបើក្រុមហ៊ុនផ្គត់ផ្គង់ទឹករបស់អ្នកបានចេញ 'ការណែនាំឱ្យដាំទឹក' នោះអ្នកត្រូវដាំទឹកចេញពីក្បាលរ៉ូប៊ីណេរបស់អ្នក

* ដើម្បីដាំទឹកចេញពីក្បាលរ៉ូប៊ីណេរបស់អ្នក ឱ្យមានសុវត្ថិភាពក្នុងការផឹក៖
* ដាំទឹកទាល់តែពុះខ្ជោល រហូតដល់អ្នកឃើញពពុះអណ្តែតចេញពីបាតឆ្នាំង ឬកំសៀវ សម្រាប់រយៈពេលជាប់ៗគ្នា។
* ទុកទឹកឱ្យត្រជាក់ មុនពេលប្រើ។
* កំសៀវដែលមានប៊ូតុងបិទដោយស្វ័យប្រវត្តិគឺមានលក្ខណៈសមស្រប។ កំសៀវដែលមានសីតុណ្ហភាពប្រែប្រួលត្រូវកំណត់ដល់ដាំពុះ។
* រក្សាទុកទឹកឆ្អិននៅក្នុងធុងមួយដែលស្អាត និងបិទជិត
* ទុកទឹកឱ្យត្រជាក់ មុនពេលប្រើ
* ត្រូវប្រុងប្រយ័ត្នដើម្បីជៀសវាងការរងរបួសដោយរលាក។
* គួរប្រើទឹកឆ្អិនសម្រាប់ផឹក រៀបចំធ្វើម្ហូប ភេសជ្ជៈ និងលាយទឹកដោះគោទារក ធ្វើទឹកកក ដុសធ្មេញ និងទឹកផឹករបស់សត្វចិញ្ចឹម។
* អាចប្រើទឹកមិនទាន់ដាំឆ្អិនសម្រាប់លាងដៃ ងូតទឹក (ធានាថាទឹកមិនលេបចូល) សម្រាប់លាងបង្គន់ លាងចានឆ្នាំង និងសម្លៀកបំពាក់ ឬលាងសម្អាតនៅក្រៅអគារ។
* ក្រុមហ៊ុនផ្គត់ផ្គង់ទឹករបស់អ្នកនឹងប្រាប់អ្នកឱ្យដឹងនៅពេលណាវាមានសុវត្ថិភាពក្នុងការផឹកទឹកចេញពីក្បាលរ៉ូប៊ីណេរបស់ដោយមិនចាំបាច់ដាំ។

# **ទទួលបានជំនួយ**

* សូមទាក់ទងក្រុមហ៊ុនផ្គត់ផ្គង់ទឹករបស់អ្នក សម្រាប់ព័ត៌មាន <www.water.vic.gov.au/water-industry-and-customers/know-your-water-corporation>។
* ប្រសិនបើអ្នកព្រួយបារម្ភថាអ្នកបានប្រើទឹកកខ្វក់ ឬជួបប្រទះនឹងរោគសញ្ញាដូចឈឺពោះ សូមទាក់ទងវេជ្ជបណ្ឌិតរបស់អ្នក។

ដើម្បីទទួលបានការបោះពុម្ពផ្សាយនេះជាទម្រង់ដែលអាចចូលប្រើប្រាស់បាន សូមអ៊ីមែលទៅ pph.communications@health.vic.gov.au